Fond za zaštitu okoliša za koji će dan početi prikupljti zahtjeve za subvencioniranje ekovozila. Tako će ubuduće elektro Smart umjesto 176.300 kuna stajati, 105.820 kn, za Renault Zoe više nećete morati platiti 233.900 već samo 153.900 kn

Država je za 2018. odobrila 20 milijuna kuna za ekološka vozila! I dok su se eterom širile informacije kako će se poticati kupovina isključivo elektrovozila i kako će se dokinuti sa subvencioniranjem hibrida koji katkada proizvode i veću količinu CO2 od klasičnih fosilnih agregata, dogodio se kompromis. Kako je navedeno na pripremi sastanka struke, kojeg 24. travnja organizira Američka gospodarska komora, potvrđeno je sufinaciranje nabavke elektrovozila, ali jednako tako i hibrida i plug in hibrida čija emisija ne premašuje 50 g/km CO2! Subvencijama se mogu nadati kupci hibrida, plug-ina te električnih auta, skutera i motora. Sredstva su ograničena, a bingo je samo za kupce alternativnih auta koji ispuštaju manje od 50 g/km CO2. Za hibride država je predvidjela po 40.000, a za električne aute po 80.000 kuna.

Bez obzira na europska stremljenja i jednako takve europske preporuke u Hrvatskoj su poticaji bili kratkog daha. Država je bila izdašna prema kupcima čistih automobila u dva navrata kada je na godišnjoj razini rezervirala za tu namjenu po 15 milijuna kuna. U međuvremenu prvo su odlukom Ministarstva zaštite okoliša i prirode ograničili nabavu navedenih alternativnih vozila koja ispuštaju manje od 90 g/km CO2. Početkom 2015. kada su se poticaji prvi put pojavili povlasticama su se mogla kupiti alternativna vozila s ispuhom do 110! Sve do pred koji dan država nije imala namjeru poticati hibride, no nekako je nađen kompromis. Cenzus za takve poticaje smanjen je sad na samo 50 g/km CO2, a takvih je hibrida, ponaprije plug ina relativno malo na tržištu. Zanimljivo je kako će se povlastice moći koristiti na hibridna, da li i na elektrovozila, čija ukupna cijene na premašuje 400.000 kuna. Kako će modeli Tesle i još skupocjeniji električari?

S takvim cenzusom teško će se moći kupiti hibridi poput Yarisa (75 g/km CO2), Aurisa (79), Aurisa TS (81), Priusa (79), možda tek Prius+ Plug-in Hybrid (49 g/km CO2). A i to je upitno kad zaživi WLTP novi sustav mjerenja, baš kao i korektivnoi faktori prema kojima će udio CO2 vozima donijeti i do 25 posto veći udio ugljičnog dioksida.

Nakon gotovo dvije godie šutnje Plenkovićeva je administracija tako nagovijestila kako će podupirati kupovinu ekološki upristojenih vozila. Ništa neobično, jer novac za nabavu hibrida, plug-ina i električnih automobila je osiguran i dio je programa čiju provedbu Europska komisija sugerira svim državama u EU. Prema kalkulacijama i ove će se godine u nas za tu namjenu izdvojiti oko 20 milijuna kuna, dostatno za kupovinu najviše 300 osobnih vozila. Stoga se valja na vrijeme pripremiti, jer po objavi natječaja u pravilu je već kasno. U dosadašnja tri navrata poticaji su znali planuti u manje od 24 sata. Stoga svi koji kanite kupiti alternativno vozilo i uštedjeti novac – naoštrite olovku!

Koliko je inicijativa Ministarstva zaštite okoliša i prirode uspješna najbolje kazuju brojke – od prvoga poticaja do danas građani i tvrtke nabavili nešto malo više od 1000 ekoloških vozila. Ne očajavajte ako niste uspjeli, jer Hrvatska, kao i druge zemlje EU, mora do 2020. imati najmanje 20 posto obnovljivih izvora energije, a to znači da će biti i dodatnih poticaja.

Što napraviti da bi došli do poticaja za kupovinu novih elektro i plug in hibridnih vozila? Dovoljno je ispuniti obrazac Fonda za zaštitu okoliša, vlastoručno ga potpisati. Obrazac možete preuzeti s njihove internetske stranice www.fzoeu.hr. No prije toga morate imati ponudu trgovca za kupovinu ekoautomobila i to za najviše jedan komad. Uz sve to morate priložiti i presliku osobne iskaznice te ponudu upotpuniti i tehničkim karakteristikama vozila iz same ponude koju ste ishodovali prethodno kod trgovca. Uz sve to važno je znati kako se morate obavezati da ćete tako subvencionirani automobil posjedovati najmanje godinu dana. Fond izdaje rezervaciju a kupovina se mora obaviti u periodu od šest mjeseci. Ono što je važno znati, kad dobijete rezervaciju za subvencionirana sredstava još uvijek postoji mogućnost da se predomislite i recimo umjesto Renault Zoea kupite nadolazeći Nissan Leaf. Jednako tako, automobile koji udovaljavaju uvjetima natječaja ne morate neminovno kupiti u Hrvatskoj. Bez imalo poteškoća možete po ponudu i u bilo koju drugu zemlju EU. Ona je jednakopravana onima iz domaćih salona.

ŠTO SE MOŽE KUPITI

Smart cijena sada 176.300 kn ubuduće 105.820 kn Renault Zoe 233.000 kn 153.900 kn BMW i3 307.912 kn 227.912 kn Hyundai Ionic 271.990 kn 191.990 kn VW GOLF 301.659 kn 221.659 kn

HYUNDAI KONA I NISSAN LEAF, veliki elektro aduti na tržište stižu već za koji dan. Stoga ako vas zanimaju oni više onda obavezno uzmite ponudu za bilo koji od trenutno mogućih i dostupnih elektroautomobila. Pravila dozvoljavaju da se predomislite u periodu od pola godina u kojima morate realizirati odabranu kupnju.

POTICAJI NA ELEKTROBICIKLE

do 5000 kuna za one koji razvijaju do 0,25 kW i koji postižu maksimalno 25 km/h

ELEKTRIČNI SKUTERI I TROKOLICE

do 20.000 kuna za one koji ne razvijaju veće brzine od 45 km/h

do 20.000 kuna

PLUG IN HIBRIDI

do 40.000 kuna ali samo za one koji imaju emisiju C02 ne višu od 50 g/km CO2

Tekst: Borut Černelić i Igor Stažić